**รายงานการประชุมสภาเทศบาลตำบลมะกอกเหนือ**

**สมัยสามัญ สมัยที่ 3 ประจำปี พ.ศ. ๒๕63**

**วันพุธ ที่ 26 สิงหาคม พ.ศ. ๒๕63 เวลา 09.30 น.**

**ณ ห้องประชุมสภาเทศบาลตำบลมะกอกเหนือ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.  ๒.  ๓.  ๔.  ๕.  ๖.  ๗.  ๘.  ๙.  10. | นายเอกรัฐ วัชรเสรีกุล  นายณรงค์ ฤทธิรัตน์  นางวิภาดา วัชรเสรีกุล  นายประภาศ พุทธคลิ้ง  นายเกรียงไกร เกาะทอง  นายเฉลียว ไข่รอด  นายสุวัฒน์ ชุมชัยโย  นางอุไร ทิพย์ลักษณ์  นายสัมพันธ์ สุวรรณเดช  นายศราวุฒิ เอียดดำ | ประธานสภาเทศบาล  รองประธานสภาเทศบาล  สมาชิกสภาเทศบาล เขตที่ 1  สมาชิกสภาเทศบาล เขตที่ 1  สมาชิกสภาเทศบาล เขตที่ 1  สมาชิกสภาเทศบาล เขตที่ 2  สมาชิกสภาเทศบาล เขตที่ 2  สมาชิกสภาเทศบาล เขตที่ 2  สมาชิกสภาเทศบาล เขตที่ 2  เลขานุการสภาเทศบาล | เอกรัฐ วัชรเสรีกุล  ณรงค์ ฤทธิรัตน์  วิภาดา วัชรเสรีกุล  ประภาศ พุทธคลิ้ง  เกรียงไกร เกาะทอง  เฉลียว ไข่รอด  สุวัฒน์ ชุมชัยโย  อุไร ทิพย์ลักษณ์  สัมพันธ์ สุวรรณเดช  ศราวุฒิ เอียดดำ |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.  2.  3.  4.  5.  6.  7.  8.  9  10.  11. | นายรนชัย ตั้งพูนผลวิวัฒน์  นายสุวิทย์ สุวรรณเรืองศรี  นายธวิช ขำเพชร  นายมโน คล้ายแก้ว  นางณิชชา ถาวโรจน์  นางสาวเสาวลักษณ์ กลับสวัสดิ์  นายอาบูต้อเหล็บ พลนุ้ย  นายสาธิต สังข์แก้ว  นายไตรรงค์ ชูเงิน  นางสาวรัตนา หมื่นเทพ  นางปิยะนันท์ วิสุทธิปัญญา | นายกเทศมนตรี ฯ  รองนายกเทศมนตรีฯ  ที่ปรึกษานายกเทศมนตรีฯ  หัวหน้าสำนักปลัด  ผู้อำนวยการกองคลัง  ผู้อำนวยการกองการศึกษา  รก.ผอ.กองช่าง  รก.ผอ.กองประปา  นักวิชาการสุขาภิบาลปฏิบัติการ  นักวิเคราะห์นโยบายและแผนฯ  นักจัดการงานทั่วไปชำนาญการ | รนชัย ตั้งพูนผลวิวัฒน์  สุวิทย์ สุวรรณเรืองศรี  ธวิช ขำเพชร  มโน คล้ายแก้ว  ณิชชา ถาวโรจน์  เสาวลักษณ์ กลับสวัสดิ์  อาบูต้อเหล็บ พลนุ้ย  สาธิต สังข์แก้ว  ไตรรงค์ ชูเงิน  รัตนา หมื่นเทพ  ปิยะนันท์ วิสุทธิปัญญา |  |
|  |  |  |  |  |

/ระเบียบ....

-๒-

**เริ่มประชุม เวลา 09.3๐ น.**

เลขานุการสภาฯ เรียนประธานสภาเทศบาล คณะผู้บริหารและสมาชิกสภาเทศบาลทุกท่านครับ บัดนี้ได้เวลาตามที่กำหนดประชุมและสมาชิกสภาเทศบาลครบองค์ประชุมแล้ว

ขอเรียนเชิญท่านประธานสภาเทศบาลตำบลมะกอกเหนือดำเนินการประชุมสภาเทศบาลตำบลมะกอกเหนือ ตามระเบียบวาระการประชุมต่อไป ขอเรียนเชิญครับ

ประธานสภาฯ ท่านสมาชิกสภาเทศบาล คณะผู้บริหารและผู้เข้าร่วมประชุมสภาเทศบาลตำบลมะกอกเหนือทุกท่านครับ วันนี้เป็นการประชุมสภาเทศบาลตำบลมะกอกเหนือ สมัยสามัญ สมัยที่ 3 ประจำปี 2563 ตรงกับวันพุธ ที่ 26 สิงหาคม พ.ศ. 2563 เมื่อที่ประชุมครบองค์ประชุม ผมขอเปิดและดำเนินการประชุมตามระเบียบวาระ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ เรื่องที่ประธานแจ้งให้ที่ประชุมทราบ สำหรับวันนี้ไม่มีเรื่องที่จะแจ้งให้ที่ประชุมทราบนะครับ

**ระเบียบวาระที่ ๒ เรื่องรับรองรายงานการประชุมสภาเทศบาลตำบลมะกอกเหนือ**

**สมัยสามัญ สมัยที่ 2 ประจำปี พ.ศ. ๒๕๖3 เมื่อวันศุกร์ ที่ 29 พฤษภาคม พ.ศ. ๒๕๖3**

ประธานสภาฯ เรื่องรับรองรายงานการประชุมสภาเทศบาลตำบลมะกอกเหนือ สมัยสามัญ สมัยที่ 2 ประจำปี พ.ศ. ๒๕๖3 เมื่อวันศุกร์ ที่ 29 พฤษภาคม พ.ศ. ๒๕๖3 ตามที่ได้มีการประชุมสภาเทศบาลตำบลมะกอกเหนือ สมัยสามัญ สมัยที่ 2 ประจำปี 2563 เมื่อวันศุกร์ ที่ 29 พฤษภาคม พ.ศ. 2563 ฝ่ายเลขานุการได้จัดทำรายงานการประชุมและเสนอคณะกรรมการตรวจรายงานการประชุมตรวจสอบเสร็จเรียบร้อยแล้วจึงเสนอที่ประชุมพิจารณาและรับรองรายงานการประชุมครั้งที่ผ่านมา มีสมาชิกท่านใดจะแก้ไขหรือเพิ่มเติมในส่วนที่ตัวเองได้อภิปรายในที่ประชุมครั้งที่ผ่านมาก็ขอเชิญสมาชิกสภาครับ ถ้าไม่มีสมาชิกท่านใดจะแก้ไขรายงานการประชุมก็ถือว่าสมาชิกได้ตรวจทานก่อนที่จะมีการประชุมในวันนี้เป็นที่เรียบร้อยแล้ว กระผมจะขอมตินะครับ สมาชิกท่านใดรับรองรายงานการประชุมสภาเทศบาล สมัยสามัญ สมัยที่ 2 เมื่อวันที่ 29 พฤษภาคม พ.ศ. 2563 โปรดยกมือครับ

**มติที่ประชุม** **รับรอง 8 เสียง**  (ประธานสภางดออกเสียง)

**ระเบียบวาระที่ ๓ เรื่องที่เสนอใหม่**

**๓.๑ ญัตติพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2564 (วาระที่ 1 ขั้นรับหลักการ)**

/ประธานสภาฯ...

-3-

ประธานสภาฯ ญัตติพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2564 วาระที่ 1 ขั้นรับหลักการ ขอเชิญเลขานุการสภาฯ ชี้แจงข้อกฎหมายต่อสภา เชิญครับ

เลขานุการสภาฯ เรียนท่านประธานสภา คณะผู้บริหารและสมาชิกสภาเทศบาลทุกท่านครับ กระผมขอนำเรียนให้ท่านสมาชิกสภาเทศบาล ทราบดังนี้

1. พระราชบัญญัติเทศบาล พ.ศ. 2496 และที่แก้ไขเพิ่มเติมถึง(ฉบับที่ 13) พ.ศ. 2552

**มาตรา 60** เทศบาลมีอำนาจตราเทศบัญญัติโดยไม่ขัดหรือแย้งต่อบทกฎหมายในกรณี ดังต่อไปนี้

1. เพื่อปฏิบัติการให้เป็นไปตามหน้าที่ของเทศบาลที่กำหนดไว้ใน

พระราชบัญญัตินี้

1. ระเบียบกระทรวงมหาดไทยว่าด้วยข้อบังคับการประชุมสภาท้องถิ่น (ฉบับที่ 2) พ.ศ. 2554 แก้ไขเพิ่มเติมถึง (ฉบับที่ 3) พ.ศ. 2557

**ข้อ 45 วรรค 3** ญัตติร่างข้อบัญญัติงบประมาณ จะพิจารณาสามวาระรวดเดียวมิได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

**ข้อ 49** ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติ ก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีสมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

3. ระเบียบกระทรวงหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 3) พ.ศ. 2543 ข้อ 22 ให้ใช้แผนพัฒนาขององค์กรปกครองส่วนท้องถิ่น เป็นแนวทางในการจัดทำงบประมาณให้หัวหน้าหน่วยงานจัดทำประมาณการรายรับ และประมาณการรายจ่าย และให้หัวหน้าหน่วยงานคลังรวบรวมรายการการเงินและสถิติต่างๆ ของทุกหน่วยงานเพื่อใช้ประกอบการคำนวณขอตั้งงบประมาณเสนอต่อเจ้าหน้าที่งบประมาณ ข้อ 23 ให้เจ้าหน้าที่งบประมาณทำการพิจารณาตรวจสอบ วิเคราะห์ และแก้ไขงบประมาณในชั้นต้น แล้วเสนอต่อคณะผู้บริหารท้องถิ่น เมื่อคณะผู้บริหารท้องถิ่น ได้พิจารณาอนุมัติให้ตั้งงบประมาณยอดใดเป็นงบประมาณประจำปีแล้วให้เจ้าหน้าที่งบประมาณรวบรวมและ

/จัดทำ...

-4-

จัดทำเป็นร่างงบประมาณรายจ่ายเสนอต่อคณะผู้บริหารท้องถิ่นอีกครั้งหนึ่ง เพื่อคณะผู้บริหารท้องถิ่นได้นำเสนอต่อสภาท้องถิ่น ภายในวันที่ 15 สิงหาคมครับ

ประธานสภาฯ นั้นก็คือในรายละเอียด ข้อระเบียบข้อกฎหมายที่ต้องทำความเข้าใจกับสมาชิกสภา การพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2564 โดยนายกเทศมนตรีได้ส่งร่างเทศบัญญัติงบประมาณรายจ่ายประจำปีงบประมาณ พ.ศ. 2564 ให้สภาเมื่อวันที่ 14 สิงหาคม พ.ศ. 2563 ซึ่งเป็นไปตามระเบียบกระทรวงมหาดไทย ว่าด้วยวิธีการงบประมาณฯ กำหนด และระเบียบกำหนดให้พิจารณาร่างงบประมาณต้องพิจารณาเป็น 3 วาระและไม่สามารถพิจารณา 3 วาระรวดเดียวได้ ต่อไปเราจะพิจารณาในวาระที่ 1 ซึ่งวันนี้เราเสนอร่างเทศบัญญัติก็ถือว่าเป็นวาระที่ 1 ขั้นรับหลักการในรายละเอียดร่างเทศบัญญัติงบประมาณรายจ่ายประจำปีงบประมาณ พ.ศ. 2564 ฝ่ายเลขานุการสภาได้ส่งให้ท่านได้ศึกษาล่วงหน้าแล้ว ขอเชิญนายกเทศมนตรีฯ ได้นำเสนอรายละเอียดร่างเทศบัญญัติงบประมาณรายจ่ายประจำปีงบประมาณ พ.ศ. 2564 ครับ

นายกเทศมนตรีฯ เรียนท่านประธานสภาฯ และสมาชิกสภาเทศบาลตำบลมะกอกเหนือ มีคำแถลงงบประมาณประกอบงบประมาณรายจ่ายประจำปีงบประมาณ พ.ศ. 2564 บัดนี้ถึงเวลาที่นายกเทศมนตรีตำบลมะกอกเหนือ จะได้เสนอร่างเทศบัญญัติงบประมาณรายจ่ายประจำปีต่อสภาเทศบาลตำบลมะกอกเหนืออีกครั้งหนึ่ง ฉะนั้นในโอกาสนี้นายกเทศมนตรีตำบลมะกอกเหนือ จึงขอแถลงให้ท่านประธานและสมาชิกทุกท่านได้ทราบถึงสถานะการคลัง ตลอดจนหลักการและแนวนโยบายการดำเนินการในปีงบประมาณ พ.ศ. 2564 ดังต่อไปนี้

1. สถานะการคลัง
2. งบประมาณรายจ่ายทั่วไป ในปีงบประมาณ พ.ศ. 2563 ณ วันที่ 31 กรกฎาคม พ.ศ. 2563 เทศบาลตำบลมะกอกเหนือมีสถานะการเงิน ดังนี้ เงินฝาก กสท. 9,023,322.79 บาท เงินฝากธนาคารทั้งสิ้น 44,522,217.14 บาท เงินสะสม 44,482,866.31 บาท ทุนสำรองเงินสะสม 17,590,685.72 บาท
3. เงินกู้คงค้าง 9,365,923.00 บาท
4. การบริหารงบประมาณ ในปีงบประมาณ 2563 ณ วันที่ 31 กรกฎาคม พ.ศ. 2563

(1)รายรับจริงทั้งสิ้น 48,909,700.74 บาท ประกอบด้วย

หมวดภาษีอากร 864,163.75 บาท

หมวดค่าธรรมเนียม ค่าปรับ และใบอนุญาต 42,919.00 บาท

หมวดรายได้จากทรัพย์สิน 854,585.64 บาท

หมวดรายได้เบ็ดเตล็ด 11,542,161.00 บาท

หมวดภาษีจัดสรร 12,794,404.35 บาท

/หมวดเงิน...

-5-

หมวดเงินอุดหนุนทั่วไป 11,853,142.00 บาท

(2) เงินอุดหนุนทั่วไปสำหรับดำเนินการตามอำนาจหน้าที่ และภารกิจถ่ายโอน 10,958,325.00 บาท

(3) รายจ่ายจริง จำนวน 41,477,042.79 บาท ณ วันที่ 31 กรกฎาคม พ.ศ. 2563 ประกอบด้วย งบกลาง 4,797,921.35 บาท งบบุคลากร 12,010,851.00 บาท งบดำเนินงาน 12,357,220.44 บาท งบลงทุน 12,001,190.00 บาท งบเงินอุดหนุน 309,860.00 บาท

(4) รายจ่ายที่จ่ายจากเงินอุดหนุนทั่วไปสำหรับดำเนินการตามอำนาจหน้าที่และภารกิจถ่ายโอน ไม่มีนะครับ

(5) มีการจ่ายเงินสะสมเพื่อดำเนินการตามอำนาจหน้าที่ จำนวน 1,339,751.80 บาท งบเฉพาะการ ประเภทกิจการ การประปา ปีงบประมาณ พ.ศ. 2563 ณ วันที่ 31 กรกฎาคม 2563 รับจริง 1,068,964.37 บาท รายจ่ายจริง 1,052,454.24 บาท กำไรสุทธิเงินฝากธนาคารทั้งสิ้น ณ วันที่ 31 กรกฎาคม พ.ศ. 2563 1,030,356.63 บาท คำแถลงงบประมาณประกอบงบประมาณรายรับประจำปีงบประมาณ พ.ศ. 2564 เทศบาลตำบลมะกอกเหนือ หน้าที่ 3 นี้รวมรายรับทั้งสิ้นของปี 2564 จำนวน 46,546,800 บาท ดูหน้า 6 บันทึกหลักการและเหตุผล ประกอบร่างเทศบัญญัติงบประมาณรายจ่ายประจำปีงบประมาณ พ.ศ. 2564 ของเทศบาลตำบลมะกอกเหนือ ด้านการดำเนินงานอื่นยอดรวม 8,938,400 บาท ท่านสามารถดูรายละเอียดหน้าที่ 27- 28 แผนงาน งบกลาง ให้แก้ยอดรวมเป็น 8,938,400 บาทเท่ากับยอดข้างบน ด้านบริหารงานทั่วไป ยอดรวม 13,221,600 บาท แผนงานบริหารงานทั่วไป 11,045,400 บาทรายละเอียดดูได้จากหน้า 27 – 35 นะครับ แผนงานการรักษาความสงบภายใน ยอดรวม 2,176,200 บาท รายละเอียดดูได้จากหน้า 36-38 ด้านบริการชุมชนและสังคม ยอดรวมทั้งหมด 10,566,000 บาท แยกออกเป็นแผนงานการศึกษา ยอดรวม 4,345,600 บาท รายละเอียดดูได้จากหน้า 39-43 แผนงานสาธารณสุข ยอดรวม 2,710,600 บาท รายละเอียดดูได้จากหน้า 44-47 แผนงานเคหะและชุมชน ยอดรวม 2,139,500 บาท รายละเอียดดูได้จากหน้า 48 – 50 แผนงานสร้างความเข้มแข็งของชุมชน ยอดรวม 940,300 บาท รายละเอียดดูได้จากหน้า 51 -53 แผนงานการศาสนา วัฒนธรรมและนันทนาการ 430,000 บาท รายละเอียดหน้า 54–55 ด้านการเศรษฐกิจ ยอดรวม 13,820,800 บาท แผนงานอุตสาหกรรมและการโยธา ยอดรวม 1,966,600 บาท รายละเอียดหน้า 56-58 แผนงานการพาณิชย์ ยอดรวม 11,854,200 บาท รายละเอียดหน้า 59-61 ต่อไปเป็นงบประมาณรายจ่ายทั้งสิ้น 46,546,800 บาท รายละเอียดหน้า 62 – 110 งบประมาณรายจ่ายเฉพาะการ งบประมาณรายจ่ายเฉพาะการประปา

/ประจำปี...

-6-

ประจำปีงบประมาณ พ.ศ. 2564 ประมาณการรายรับรวมทั้งสิ้น 1,803,100 บาท คำแถลงประกอบงบประมาณรายจ่ายประจำปีงบประมาณ พ.ศ. 2564 รวมรายรับ 1,803,100 บาทรายละเอียดอยู่ที่หน้า 120 -123 ทางด้านการบริหารได้วางแผนตามแผนการพัฒนาท้องถิ่นของปีงบประมาณ พ.ศ. 2564จึงเสนอเทศบัญญัติงบประมาณรายจ่าย ประจำปีงบประมาณ พ.ศ. 2564 เพื่อให้สมาชิกสภาเห็นชอบต่อไปครับ

ประธานสภาฯ นั้นเป็นคำแถลงการณ์ของฝ่ายบริหารเรื่องของงบประมาณที่จะตราเป็นร่างเทศบัญญัติของปีงบประมาณ พ.ศ. 2564 สมาชิกสภาท่านใดจะอภิปรายเพิ่มเติมหรือว่าจะเสนอเพิ่มเติมของการนำเสนอของท่านนายกเมื่อตะกี้ ก็ขอเชิญครับ ก็ไม่มีอะไรมากในวันนี้ เพราะเป็นการรับร่างเทศบัญญัติงบประมาณรายจ่ายประจำปีงบประมาณ พ.ศ. 2564 มีสมาชิกสภาท่านใดจะอภิปรายเพิ่มเติม มีไหมครับ ถ้าไม่มีสมาชิกสภาจะอภิปรายเพิ่มเติมผมจะขอมติในวาระที่ 1 ในขั้นรับหลักการ สมาชิกท่านใดเห็นชอบร่างเทศบัญญัติงบประมาณรายจ่ายประจำปีงบประมาณ พ.ศ. 2564 ที่นายกเทศมนตรี ฯ ได้เสนอ โปรดยกมือครับ

เลขานุการสภา เห็นชอบ 8 เสียง

ประธานสภาฯ ประธานสภางดออกเสียง

**มติที่ประชุม** **รับหลักการ 8 เสียง เวลา 10.00 น.**

**ไม่รับหลักการ – เสียง**

**งดออกเสียง 1 เสียง**

ประธานสภาฯ ต่อไปเป็นขั้นตอนการคัดเลือกคณะกรรมการแปรญัตติร่างเทศบัญญัติ เชิญเลขานุการสภาชี้แจงข้อระเบียบ ข้อกฎหมายให้กับสมาชิกได้เข้าใจก่อนที่จะมีการเลือกคณะกรรมการในการแปรญัตติเชิญเลขานุการสภา ขอเชิญครับ

เลขานุการสภา เรียนท่านประธานสภา คณะผู้บริหารและสมาชิกสภาทุกท่านครับ

ผมขอชี้แจงระเบียบดังนี้นะครับ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554

**ข้อ ๑๐๓** คณะกรรมการสภาท้องถิ่นมี ๒ ประเภท คือ

(๑) คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

(๒) คณะกรรมการวิสามัญ ประกอบด้วยสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน กรณีองค์การบริหารส่วนจังหวัด บุคคลที่ไม่ได้เป็นสมาชิกสภาองค์การบริหาร

/ส่วนจังหวัด...

-7-

ส่วนจังหวัดเป็นคณะกรรมการวิสามัญทั้งคณะไม่ได้ ในการตั้งคณะกรรมการ

วิสามัญของสภาเทศบาล นายกเทศมนตรีมีสิทธิเสนอชื่อผู้เป็นหรือมิได้เป็นสมาชิกสภาเทศบาล เพื่อให้สภาเทศบาลแต่งตั้งเป็นกรรมการวิสามัญได้ไม่เกินหนึ่งในสี่ของจำนวนกรรมการวิสามัญทั้งหมด

**ข้อ ๑๐๕** ภายใต้บังคับข้อ ๑๐๓ และข้อ ๑๐๔ สภาท้องถิ่นมี

อำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภา

ท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก่

กิจการในหน้าที่ของสภาท้องถิ่น ดังนี้

(๑) คณะกรรมการสามัญประจำสภาองค์การบริหารส่วนจังหวัด

(๒) คณะกรรมการตรวจรายงานการประชุม

(๓) คณะกรรมการแปรญัตติร่างข้อบัญญัติ

(๔) คณะกรรมการอื่นๆ ตามที่สภาท้องถิ่นเห็นสมควรถ้ามีความจำเป็น คณะกรรมการแต่ละคณะอาจตั้งคณะอนุกรรมการพิจารณารายละเอียดในกิจการซึ่งเป็นหน้าที่ของคณะกรรมการสภาท้องถิ่น แล้วเสนอรายงานต่อคณะกรรมการสภาท้องถิ่นเพื่อพิจารณา

**ข้อ ๑๐๖** กรรมการสภาท้องถิ่นพ้นจากหน้าที่เมื่อ

(๑) ลาออกโดยยื่นหนังสือลาออกต่อประธานสภาท้องถิ่น

(๒) ตาย

(๓) สมาชิกภาพของสมาชิกสภาท้องถิ่นของผู้นั้นสิ้นสุดลง

(๔) เลือกคณะกรรมการสภาท้องถิ่นขึ้นใหม่หรืองานที่ได้รับ

มอบหมายเสร็จสิ้นลง

(๕) สภาท้องถิ่นมีมติให้พ้นจากหน้าที่

**ข้อ ๑๐๗** ภายใต้บังคับข้อ ๑๐๓ วิธีเลือกคณะกรรมการสภาท้องถิ่น ให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรองการเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่นและให้นำวิธีการเลือกตามข้อ ๑๒ มาใช้บังคับโดยอนุโลม

**ข้อ ๑๐๘** เมื่อมีญัตติจะต้องให้คณะกรรมการสภาท้องถิ่นพิจารณา ให้ประธานสภาท้องถิ่น ส่งญัตตินั้นไปยังคณะกรรมการสภาท้องถิ่น ซึ่งมี

หน้าที่ตรงกับญัตติหรือสมควรจะพิจารณาญัตตินั้นหรือส่งให้คณะกรรมการสภาท้องถิ่นที่สภาท้องถิ่นตั้งขึ้นเพื่อพิจารณาญัตตินั้น

**ข้อ ๑๐๙** การนัดประชุมและเปิดประชุมคณะกรรมการสภาท้องถิ่นครั้งแรก ให้เป็นหน้าที่ของเลขานุการสภาท้องถิ่นให้คณะกรรมการสภาท้องถิ่นคณะ

/หนึ่ง ๆ...

-8-

หนึ่งๆ เลือกประธานกรรมการและเลขานุการจากกรรมการสภาท้องถิ่นคณะนั้นๆ ในการประชุมคณะกรรมการสภาท้องถิ่นต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุม มติของคณะกรรมการสภาท้องถิ่นให้ถือเสียงข้างมาก กรณีคะแนนเสียงเท่ากันให้ประธานกรรมการออกเสียงชี้ขาดครับ

ประธานสภาฯ นั้นก็เป็นรายละเอียดในระเบียบก่อนการที่จะเลือกคณะกรรมการการแปรญัตติซึ่งเลขานุการสภาได้ให้ข้อมูลกับสมาชิกสภาเพื่อทำความเข้าใจให้เป็นไปในรูปแบบเดียวกันก่อนที่จะมีการเลือก ต่อไปก็ถือว่าสมาชิกคงเข้าใจในรูปแบบก็จะเป็นการเลือก ต่อไปผมจะให้สมาชิกได้เสนอคณะกรรมการในการแปรญัตติคราวละหนึ่งคน ให้สมาชิกได้เสนอว่าจะเอาคณะกรรมการกี่คน ก่อนที่จะมีการคัดเลือก เชิญสมาชิกได้นำเสนอว่าจะเอาคณะกรรมการแปรญัตติกี่คน ขอเชิญครับ เชิญคุณเฉลียว ไข่รอด ขอเชิญครับ

นายเฉลียว ไข่รอด ขอบคุณครับท่านประธาน เรียนท่านนายกฯ รองนายกฯ ท่านปลัดฯ เจ้าหน้าที่ที่เข้าร่วมประชุมผมเฉลียว ไข่รอด สมาชิกสภาเขต 2 ผมขอเสนอคณะกรรมการแปรญัตติ จำนวน 3 คน ครับ

ประธานสภาฯ สมาชิกสภาคุณเฉลียว ไข่รอด ได้เสนอคณะกรรมการแปรญัตติจำนวน 3 คนขอผู้รับรองด้วยครับ ผู้รับรองถูกต้อง

เลขานุการสภา มีผู้รับรอง 2 คน ครบตามระเบียบกำหนดครับ

1. นางอุไร ทิพย์ลักษณ์

2. นายสุวัฒน์ ชุมชัยโย

ประธานสภาฯ สมาชิกสภาท่านอื่นมีความเห็นต่างจากคุณเฉลียว ไข่รอด มีไหมครับ ถ้าไม่มีก็ถือว่าเป็นมติที่ประชุม สรุปว่าเราต้องเลือกคณะกรรมการแปรญัตติติ จำนวน 3 คน ตามที่คุณเฉลียว ไข่รอดได้นำเสนอ เข้าสู่การคัดเลือกคณะกรรมการแปรญัตติ คนที่ 1 ขอเชิญสมาชิกสภาได้เสนอคณะกรรมการแปรญัตติคนที่ 1 ขอเชิญคุณสัมพันธ์ สุวรรณเดช ขอเชิญครับ

นายสัมพันธ์ สุวรรณเดช ขอบคุณมากครับท่านประธาน เรียนท่านนายกฯ ท่านปลัด เจ้าหน้าที่ทุกคนและเพื่อนสมาชิกที่รักทุกท่าน ผมขอเสนอคุณเฉลียว ไข่รอดครับ

ประธานสภาฯ ขอผู้รับรองด้วยครับ ผู้รับรองถูกต้อง

เลขานุการสภาฯ มีผู้รับรอง 2 คน ครบตามระเบียบกำหนดครับ

1. นายณรงค์ ฤทธิรัตน์
2. นายประภาศ พุทธคลิ้ง

ประธานสภาฯ ในการเสนอคณะกรรมการคนที่ 1 เสนอคุณเฉลียว ไข่รอด มีสมาชิกท่านใด จะเสนอนอกเหนือจากคุณเฉลียว ไข่รอด ที่จะเป็นคณะกรรมการแปรญัตติ คนที่ 1 มีไหมครับ ถ้าไม่มีถือว่าคุณเฉลียว ไข่รอด เป็นคณะกรรมการแปรญัตติคนที่ 1 ต่อไปเป็นการคัดเลือกคณะกรรมการแปรญัตติคนที่ 2 เชิญสมาชิกสภาได้เสนอขอเชิญครับ ขอเชิญคุณเฉลียว ไข่รอด

/นายเฉลียว...

-9-

นายเฉลียว ไข่รอด ผมขอเสนอคุณณรงค์ ฤทธิรัตน์ เป็นกรรมการแปรญัตติครับ

ประธานสภาฯ ขอผู้รับรองด้วยครับ ผู้รับรองถูกต้อง

เลขานุการสภา มีผู้รับรอง 2 คน ครบตามระเบียบกำหนดครับ

1. นายเกรียงไกร เกาะทอง

2. นายสัมพันธ์ สุวรรณเดช

ประธานสภาฯ คณะกรรมการแปรญัตติคนที่ 2 ที่สมาชิกได้นำเสนอคุณณรงค์ ฤทธิรัตน์ มีสมาชิกที่จะนำเสนอท่านอื่นเป็นคณะกรรมการคนที่ 2 มีไหมครับ ถ้าไม่มี ผมถือว่าคุณณรงค์ ฤทธิรัตน์ เป็นคณะกรรมการแปรญัตติคนที่ 2 ต่อไปเป็นการคัดเลือกคณะกรรมการแปรญัตติคนที่ 3 ขอเชิญสมาชิกสภา ได้นำเสนอ ขอเชิญคุณณรงค์ ฤทธิรัตน์ ขอเชิญครับ

นายณรงค์ ฤทธิรัตน์ ผมขอเสนอคุณวิภาดา วัชรเสรีกุลครับ

ประธานสภาฯ ขอผู้รับรองด้วยครับ ผู้รับรองถูกต้อง

เลขานุการสภา มีผู้รับรอง 2 คน ครบตามระเบียบกำหนดครับ

1. นางอุไร ทิพย์ลักษณ์

2. นายเฉลียว ไข่รอด

ประธานสภาฯ มีสมาชิกท่านอื่นจะเสนอคณะกรรมการแปรญัตติคนที่ 3 นอกเหนือจาก คุณวิภาดา วัชรเสรีกุล มีไหมครับ ถ้าไม่มีผมถือว่าคุณวิภาดา วัชรเสรีกุล เป็นคณะกรรมการแปรญัตติคนที่ 3 ก็เป็นอันว่าการเลือกคณะกรรมการแปรญัตติตามที่ระเบียบข้อกฎหมายได้บังคับให้มีการคัดเลือกสมาชิกสภาในการแต่งตั้งคณะกรรมการแปรญัตติครบตามที่สมาชิกได้เสนอว่าต้องมีคณะกรรมการแปรญัตติ 3 คน ก็เป็นอันเสร็จเรียบร้อย

คณะกรรมการแปรญัตติคนที่ 1 คุณเฉลียว ไข่รอด

คณะกรรมการแปรญัตติคนที่ 2 คุณณรงค์ ฤทธิรัตน์

คณะกรรมการแปรญัตติคนที่ 3 คุณวิภาดา วัชรเสรีกุล

เมื่อได้คณะกรรมการแปรญัตติเรียบร้อยแล้ว ต่อไปเป็นการกำหนดระยะเวลายื่นคำแปรญัตติ ซึ่งตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น (ฉบับที่ 2) พ.ศ. 2554 ข้อ 45 วรรคสาม และข้อ 49 กำหนดว่าเมื่อสภามีมติรับหลักการแห่งร่างเทศบัญญัติแล้ว ให้สมาชิกสภา กำหนดระยะเวลาในการเสนอยื่นคำแปรญัตติ ซึ่งจะต้องกำหนดระยะเวลาไว้ไม่น้อยกว่า 24 ชั่วโมง เชิญสมาชิกสภาฯ เสนอระยะเวลาการยื่นคำแปรญัตติว่าจะให้มีจำนวนกี่วัน นับตั้งแต่วันใด ถึงวันใด ขอแนะนำ การกำหนดระยะเวลาเสนอคำแปรญัตติขอมติสภาเพื่อกำหนดห้วงเวลาเสนอคำแปรญัตติ ควรระบุเวลาเริ่มต้น สิ้นสุดว่าให้ยื่นคำแปรตั้งแต่วันไหน ถึงวันไหน โดยต้องกำหนดไว้ไม่น้อยกว่า 24 ชั่วโมง ประมาณ 3 - 5 วัน แล้วแต่เราจะกำหนด

- กรณีวันถัดจากวันรับหลักการแห่งร่างงบประมาณ ตรงกับวันหยุดราชการ ควรทดระยะเวลาตามความเหมาะสม/ปฏิบัติหน้าที่ในวันหยุดราชการได้ แต่ต้องสอดคล้องกับข้อเท็จจริงในการปฏิบัติ

/-ทดเวลา...

-10-

- ทดเวลา ในการดำเนินการเลือกประธาน/เลขานุการ คณะกรรมการแปรญัตติด้วย ระวังปฏิบัติหน้าที่ซ้ำซ้อนในวันเดียวกัน เชิญสมาชิกสภาเทศบาลเสนอครับระยะเวลาแปรญัตติ ขอเชิญคุณณรงค์ ฤทธิรัตน์ ขอเชิญครับ

นายณรงค์ ฤทธิรัตน์ ขอบคุณครับท่านประธานผมนายณรงค์ ฤทธิรัตน์ สมาชิกสภาเขต 1 ขอเสนอ 3 วันครับ ตั้งแต่วันที่ 31 สิงหาคม 2563 และวันที่ 1 - 2 กันยายน 2563 ตั้งแต่เวลา 08.30 - 16.30 น. เสนอ 3 วันครับ ขอบคุณครับ

ประธานสภาฯ เพื่อนสมาชิกได้กำหนดวันและเวลาตามความเหมาะสม ขอผู้รับรองด้วยครับ ผู้รับรองถูกต้อง

เลขานุการสภา มีผู้รับรอง 2 คน ครบตามระเบียบกำหนดครับ

1. นางวิภาดา วัชรเสรีกุล

2. นายเฉลียว ไข่รอด

ประธานสภาฯ มีสมาชิกท่านอื่นจะเห็นต่างจากคุณณรงค์ ฤทธิรัตน์ มีไหมครับ ถ้าไม่มีถือว่าที่ประชุมสภาแห่งนี้ มีมติให้กำหนดระยะเวลาเสนอคำแปรญัตติจำนวน 3 วัน ตั้งแต่วันที่ 31 สิงหาคม พ.ศ. 2563 และวันที่ 1 - 2 กันยายน พ.ศ. 2563 เวลา 08.30 น. – 16.30 น. ทั้งนี้ ให้ดำเนินการเลือกประธานและเลขานุการ ตามข้อ 109 แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2549 (แก้ไขฉบับที่ 2 พ.ศ. 2554)และให้คณะกรรมการแปรญัตติปฏิบัติหน้าที่ตามที่กฎหมายระเบียบกำหนดด้วยและให้ฝ่ายเลขานุการส่งร่างเทศบัญญัติงบประมาณรายจ่ายประจำปี พ.ศ. 2564 ที่สภามีมติรับหลักการแล้วให้คณะกรรมการแปรญัตติโดยเร็ว เสร็จสิ้นในระเบียบวาระที่ 3

**ระเบียบวาระที่ 4 เรื่องอื่น ๆ (ถ้ามี)**

ประธานสภาฯ เรื่องอื่น ๆ มีเพื่อนสมาชิกท่านใดจะนำเสนอต่อคณะผู้บริหาร ขอเชิญเลยครับ ถ้าไม่มีเพื่อนสมาชิกท่านใดจะปรึกษาหารือกับฝ่ายบริหาร ผมก็ขอขอบคุณสมาชิกสภาฯ ฝ่ายบริหาร ข้าราชการและเจ้าหน้าที่ ที่เข้าร่วมการประชุมสภา สมัยสามัญ สมัยที่ 3 ประจำปี 2563 เมื่อเสร็จสิ้นวาระการประชุม กระผมก็ขอปิดการประชุม ขอบคุณครับ

**ปิดประชุม เวลา ๑0.20 น.**

(ลงชื่อ) ผู้จดรายงานการประชุม

(นางปิยะนันท์ วิสุทธิปัญญา)

นักจัดการงานทั่วไปชำนาญการ

/(ลงชื่อ)...


-11-

(ลงชื่อ) เลขานุการสภาเทศบาล


(นายศราวุฒิ เอียดดำ)

ปลัดเทศบาลตำบลมะกอกเหนือ

คณะกรรมการตรวจรายงานการประชุม ได้ตรวจรายงานการประชุมสภาเทศบาล นี้แล้ว เมื่อวันที่ 23 กันยายน 2563

 จึงลงลายมือชื่อไว้เป็นหลักฐาน

(ลงชื่อ)..............................................ประธานกรรมการ

 (นางอุไร ทิพย์ลักษณ์)

(ลงชื่อ).... ..........................................กรรมการ

 (นายเกรียงไกร เกาะทอง)

(ลงชื่อ)..............................................กรรมการ

(นางวิภาดา วัชรเสรีกุล)

สภาเทศบาลตำบลมะกอกเหนือ ได้รับรองรายงานการประชุมสภาฯ สมัยสามัญ สมัยที่ 3 ประจำปี พ.ศ. 2563 นี้แล้ว เมื่อวันที่ 23 กันยายน 2563

จึงลงลายมือชื่อไว้เป็นหลักฐาน



(ลงชื่อ) ผู้รับรองรายงานการประชุม

(นายเอกรัฐ วัชรเสรีกุล)

ประธานสภาเทศบาลตำบลมะกอกเหนือ